เรื่องร้องเรียน (คลอง) วันที่ 2023-01-27 08:06:29 — แขวงบางชัน เขตคลองสามวา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003445
ขอให้ตรวจสอบและปรับปรุงการให้บริการของเจ้าหน้าที่ฝ่ายทะเบียน สำนักงานเขตคลองสามวา แขวงบางชัน เขตคลองสามวา กรุงเทพมหานคร เนื่องจากเมื่อวันที่ 17 มกราคม 2566 ช่วงเวลาประมาณ 9.30 -10.00 น. ผู้ร้องได้เข้าใช้บริการ ที่สำนักงานเขตคลองสามวา เพื่อนำชื่อของผู้ร้อง เข้าเป็นเจ้าบ้านในเล่มทะเบียนบ้าน โดยติดต่อกับเจ้าหน้าที่ฝ่ายทะเบียน เพศหญิง (ไม่ทราบชื่อ นามสกุล) อายุประมาณกว่า 40 ปี สูงประมาณ 160 เซนติเมตร รูปร่างท้วม ผมสั้น ซึ่งเจ้าหน้าที่ได้ทำการตรวจสอบเอกสาร และแจกบัตรคิว โดยผู้ร้องได้ยื่นเอกสาร อาทิ สำเนาทะเบียนบ้าน ,โฉนดที่ดินฉบับจริงที่สลักหลังชื่อผู้ร้องแล้ว และบัตรประชาชน ซึ่งหลังจากที่ตรวจเอกสาร เจ้าหน้าที่เพศหญิงคนดังกล่าว ได้แจ้งผู้ร้องว่า ขาดเอกสารสัญญาซื้อขาย จึงได้แจ้งให้ผู้ร้องไปคัดสำเนา สัญญาซื้อขายที่สำนักงานที่ดิน หลังจากนั้นผู้ร้องได้กลับบ้าน และเมื่อช่วงเวลา 10.30 น. ผู้ร้องจึงได้โทรศัพท์ติดต่อกับเจ้าหน้าที่ฝ่ายทะเบียน สำนักงานเขตคลองสามวา ผ่านหมายเลขโทรศัพท์ 0 2548 0326 เพื่อสอบถามถึงเอกสารทั้งหมดที่ต้องใช้ในการนำชื่อของผู้ร้องเข้าเป็นเจ้าบ้านในเล่มทะเบียนบ้าน ผู้ร้องแจ้งว่ามีเจ้าหน้าที่จำนวน 2 คน ได้สนทนา เจ้าหน้าที่คนที่ 1 เพศหญิง (ไม่ทราบชื่อ นามสกุล) รับสาย และได้ปรึกษากับเจ้าหน้าที่คนที่ 2 เพศหญิง (ไม่ทราบชื่อ นามสกุล) ถึงเอกสารที่ผู้ร้องต้องใช้ยื่นเรื่องดังกล่าว โดยผู้ร้องได้สนทนากับเจ้าหน้าที่คนที่ 2 โดยเจ้าหน้าที่แจ้งว่า ต้องใช้สำเนาทะเบียนบ้าน โฉนดที่ดินฉบับจริง และเอกสารสัญญาซื้อขาย ซึ่งผู้ร้องทราบข้อมูลว่า การนำชื่อเข้าเป็นเจ้าบ้านในเล่มทะเบียนบ้าน จะต้องใช้เอกสาร อาทิสำเนาทะเบียนบ้าน โฉนดที่ดินฉบับจริง หรือเอกสารสัญญาซื้อขาย อย่างใดอย่างหนึ่ง ก็สามารถดำเนินการได้ แต่เจ้าหน้าที่ฯ กลับแจ้งว่าไม่สามารถดำเนินการได้เนื่องจากขาดเอกสารสัญญาซื้อขาย ส่งผลให้ผู้ร้องไม่พึงพอใจเป็นอย่างมาก และไม่ได้รับความสะดวกในการใช้บริการ จึงประสงค์ให้หน่วยงานที่เกี่ยวข้องตรวจสอบ และปรับปรุงการให้บริการของเจ้าหน้าที่ฝ่ายทะเบียน สำนักงานเขตคลองสามวา
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรูณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata